Anti-aging kompleksas odai – tai net 3 labiausiai klientų pamėgtų procedūrų derinys viename.
Į šį kompleksą įeina trombocitais praturtinta kraujo plazma (PRP) iš Jūsų kraujo, gintaro rūgštis, hialurono rūgštis ir mezoterapinis kokteilis su net 59 aktyviaisiais ingredientais. Tokiu būdu tiek odos paviršius, tiek gilesni sluoksniai yra aprūpinami milžinišku kiekiu naudingų medžiagų: augimo faktoriai, kamieninės ląstelės, vitaminai, antioksidantai. Todėl šis kokteilis idealiai veikia prieš odos ir poodinių audinių senėjimą, suglebimą.
Procedūra ypač mėgstama dar ir dėl to, kad po jos iškart galima grįžti į įprastą gyvenimo ritmą. Porą dienų po procedūros gali jaustis odos paburkimas, tačiau jokių kitų žymių nelieka. Klientai ją dažniausiai atlieka veido, kaklo, dekolte, plaštakų odai.
Anti-aging kompleksas odai ženkliai paskatina gijimo procesus, todėl rekomenduojamas po lazerinių procedūrų, prieš ar po plastinių operacijų – taip oda sugis greičiau, pagerės ir randų gijimas. Kartoti šias injekcijas rekomenduojama ne anksčiau nei po 3 mėnesių.